Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

28.11.2024. sēdes lēmumu Nr.864

(protokols Nr.21, 36.)

**LIMBAŽU NOVADA PAŠVALDĪBAS**

**PEDAGOĢISKI MEDICĪNISKĀS KOMISIJAS**

**NOLIKUMS**

*Izdots saskaņā ar*

*Vispārējās izglītības likuma 54. panta pirmo daļu,*

*Izglītības likuma 17. panta trešās daļas 19. punktu,*

*Ministru kabineta 2012. gada 16. oktobra noteikumu*

*Nr. 709 “Noteikumi par pedagoģiski medicīniskajām*

*komisijām” 3. punktu*

1. **Vispārīgie jautājumi**
2. Limbažu novada pašvaldības (turpmāk – Pašvaldība) Pedagoģiski medicīniskā komisija (turpmāk – Komisija) ir koleģiāla lēmējinstitūcija, kuras funkcijas un uzdevumus nosaka šis nolikums (turpmāk – Nolikums).
3. Komisijai ir zīmogs ar Komisijas pilnu nosaukumu. Komisijas veidlapa ir Limbažu novada pašvaldības veidlapa, kas papildināta ar vārdiem “Pedagoģiski medicīniskā komisija”. Tā savā darbā izmanto Valsts pedagoģiski medicīniskās komisijas rekomendēto dokumentāciju.
4. Komisija savā darbībā ievēro vispārējos tiesību principus, Vispārējās izglītības likumu, Bērnu tiesību aizsardzības likumu, Fizisko personu datu apstrādes likumu, spēkā esošos, nozari regulējošos Ministru kabineta noteikumus, Valsts pedagoģiski medicīniskās komisijas (turpmāk – Valsts komisija) ieteikumus, Limbažu novada domes lēmumus, Limbažu novada pašvaldībā spēkā esošos saistošos noteikumus un citus Latvijas Republikā spēkā esošos normatīvos aktus, kā arī šo Nolikumu.
5. Nolikums nosaka Komisijas locekļu kompetenci un kritērijus, pēc kuriem Komisija sniedz atzinumu par izglītojamo (turpmāk – Izglītojamais), ar speciālām vajadzībām, atbilstošāko izglītības programmu.
6. Komisija Valsts un pašvaldību pedagoģiski medicīnisko komisiju informācijas sistēmā (turpmāk – Sistēma) ievadaziņas par Izglītojamajam izsniegto Komisijas atzinumu normatīvajos aktos noteiktajā kārtībā un apjomā.
7. **Komisijas tiesības un pienākumi**
8. Komisijas pienākumi:
   1. pamatojoties uz pilngadīga Izglītojamā vai likumiskā pārstāvja iesniegumu vai bāriņtiesas lēmumu un Izglītojamā, likumiskā pārstāvja vai bāriņtiesas iesniegtajiem speciālistu atzinumiem, kā arī izglītības iestādes sniegto informāciju, izvērtēt pašvaldības administratīvajā teritorijā dzīvojošā Izglītojamā veselības stāvokli, spējas un attīstības līmeni saskaņā ar Ministru kabineta 2012.gada 16.oktobra noteikumu Nr.709 “Noteikumi par pedagoģiski medicīniskajām komisijām” nosacījumiem un sniegt atzinumu par Izglītojamam atbilstošāko izglītības programmu:
      1. pirmsskolas izglītības programmu vai speciālo pirmsskolas izglītības programmu;
      2. speciālās pamatizglītības programmai izglītojamiem ar garīgās attīstības traucējumiem, mācīšanās traucējumiem, valodas traucējumiem vai garīgās veselības traucējumiem no 1. līdz 6. klasei;
      3. speciālās pamatizglītības programmai izglītojamiem ar smagiem garīgās attīstības vai vairākiem smagiem attīstības traucējumiem no 1. līdz 9. klasei.
   2. ja nepieciešams, izvērtēt pašvaldības teritorijā dzīvojoša Izglītojamā iespējas turpināt izglītību atbilstoši vispārējās pamatizglītības programmai, ja attiecīgais Izglītojamais izglītojas atbilstoši speciālās pamatizglītības programmai;
   3. konsultēt pedagogus, likumiskos pārstāvjus un citas personas jautājumos, kas saistīti ar speciālo izglītību;
   4. pamatojoties uz ģimenes ārsta vai ārstu komisijas atzinumu un izvērtējot Izglītojamā spējas, sniegt atzinumu par Pašvaldības administratīvajā teritorijā dzīvojoša ilgstoši slimojoša Izglītojamā izglītošanās nepieciešamību dzīvesvietā no 1.–12. klasei;
   5. analizēt attiecīgās Pašvaldības administratīvajā teritorijā esošo izglītības iestāžu darbu Izglītojamo ar speciālām vajadzībām izglītošanā, lai tie saņemtu izglītību atbilstoši veselības stāvoklim, spējām un attīstības līmenim;
   6. nodrošināt metodisku un organizatorisku atbalstu Pašvaldības administratīvajā teritorijā esošajām izglītības iestādēm Izglītojamo attīstības līmeņa un spēju izvērtēšanā, kā arī Izglītojamo ar speciālām vajadzībām individuālo izglītības plānu sagatavošanā;
   7. ieteikt Izglītojamajiem ar speciālām vajadzībām nepieciešamos atbalsta pasākumus mācību procesa organizēšanā un valsts pārbaudes darbos atbilstoši šo noteikumu 6.1.1., 6.1.2., 6.1.3. apakšpunktos;
   8. savā darbā ievērot Valsts pedagoģiski medicīniskās komisijas ieteikumus un norādījumus;
   9. ja nepieciešams, organizēt Komisijas izbraukuma sēdes izglītības iestādē, kurā mācās Izglītojamais.
9. Komisija ir tiesīga:
   1. ieteikt Pašvaldības administratīvajā teritorijā dzīvojoša Izglītojamā veselības stāvokļa pārbaudi ārstniecības iestādē;
   2. pieprasīt no Pašvaldības administratīvajā teritorijā esošajām izglītības iestādēm informāciju par Komisijas kompetencē esošajiem jautājumiem;
   3. uzaicināt piedalīties Komisijas darbā ekspertus pedagoģiskos, psiholoģiskos un medicīniskos jautājumos;
   4. sniegt atzinumu bez Izglītojamā klātbūtnes komisijas sēdē:
      1. Izglītojamiem, kuriem psihiatrs vai bērnu psihiatrs konstatējis smagu garīgu atpalicību (atbilstoši Starptautiskās statistiskās slimību un veselības problēmu klasifikācijas 10. redakcijai diagnozes kods F72);
      2. ja Izglītojamā pārvietošana var būt bīstama veselībai vai nav iespējama atbilstoši ģimenes ārsta vai ārstējošā ārsta atzinumam.
10. Komisijas vadītājs ir atbildīgs par:
    1. Latvijas Republikas Izglītības likuma, Vispārējās izglītības likuma, Bērnu tiesību aizsardzības likuma, šī Nolikuma, citu izglītību un bērnu medicīnisko aprūpi reglamentējošo normatīvo aktu ievērošanu un izpildi;
    2. Komisijas darbības nodrošināšanu un noteikto uzdevumu izpildi;
    3. Komisijas atzinumu atbilstību un tiesiskumu;
    4. Komisijas darba vadīšanu, plānošanu, organizēšanu un Komisijas lietvedības kārtošanu;
    5. Komisijas darba rezultātu apkopošanu un analīzi;
    6. Komisijas rīcībā esošās informācijas saglabāšanu;
    7. izglītības iestāžu vadītāju, pedagogu, vecāku konsultēšanu;
    8. izglītojamā datu reģistrāciju Sistēmā.
11. Komisijas locekļu pienākumi:
    1. pildīt Nolikumā izvirzītos uzdevumus;
    2. pastāvīgi pilnveidot savu izglītību un profesionālo meistarību;
    3. ievērot profesionālās ētikas normas;
    4. ievērot bērnu un vecāku tiesības;
    5. veidot Komisijā labvēlīgu pedagoģiski psiholoģisko klimatu;
    6. sadarboties ar vispārējās un speciālās izglītības iestādēm un ģimenēm;
    7. ievērot katra bērna vajadzības, apstākļus izglītības iestādē un ģimenē, veselības stāvokli, zināšanu līmeni, spējas, pieredzi, rīcību un uzvedību;
    8. veicināt bērna vēlēšanos mācīties, ticību savām spējām.
    9. ievadīt informāciju Sistēmā.
12. **Komisijas sastāvs un tās locekļiem izvirzāmās prasības**
13. Komisiju izveido un tās sastāvu apstiprina ar Limbažu novada pašvaldības domes lēmumu, ievērojot Ministru kabineta 2012.gada 16.oktobra noteikumos Nr.709 “Noteikumi par pedagoģiski medicīniskajām komisijām” paredzētās profesionālās prasības komisijas vadītājam un komisijas locekļiem.
14. Lai novērstu interešu konflikta rašanās iespēju, Komisijas vadītāja un Komisijas locekļa amats nav savienojams ar tās pašas Pašvaldības speciālās izglītības iestādes vai vispārējās izglītības iestādes, kurā integrēti bērni ar speciālām vajadzībām, direktora vai direktora vietnieka amatu.
15. Komisijas locekļi no sava vidus ievēl komisijas vadītāja vietnieku, kurš aizvieto Komisijas vadītāju tā prombūtnes laikā.
16. Komisijas darbā iesaistītie speciālisti, atbilstoši Fizisko personu datu apstrādes likuma prasībām, rakstiski apņemas saglabāt un nelikumīgi neizpaust Komisijas darbā izmantotos fizisko personu datus, tai skaitā īpašas kategorijas personas datus, arī pēc darba tiesisko attiecību izbeigšanās.
17. **Sagatavošanās Komisijas sēdei un tai nepieciešamā dokumentācija**
18. Komisijas darbu organizē sēžu formā.
19. Komisijas sēdes mācību gada laikā tiek organizētas pēc nepieciešamības, kad saņemti iesniegumi izvērtēt Izglītojamā veselības stāvokli, spējas un attīstības līmeni.
20. Izglītojamo Komisijas sēdei piesaka Izglītojamā likumiskais pārstāvis, kurš pārstāvēs Izglītojamā intereses Komisijas sēdē.
21. Ja Izglītojamais nedzīvo Pašvaldības administratīvajā teritorijā, Komisija iesaka vērsties Izglītojamā dzīves vietai atbilstošajā komisijā.
22. Komisija pieteicēju informē par dokumentiem, kurus nepieciešams iesniegt Komisijā. Ierodoties uz Komisiju, nepieciešami šādi dokumenti:
    1. Izglītojamā [likumiskā pārstāvja iesniegums](https://www.visc.gov.lv/lv/media/4247/download?attachment?attachment) par Izglītojamā intelektuālo spēju un veselības stāvokļa izvērtēšanu komisijā (Pielikums Nr. 1);
    2. Izglītojamā dzimšanas apliecība vai personu apliecinošs dokuments. Ja likumiskie pārstāvji uz sēdi ierasties nevar, viņi rakstiski piekrīt Izglītojamā spēju, attīstības līmeņa un veselības stāvokļa izvērtējumam Komisijas sēdē un pilnvaro personu, kura pārstāvēs Izglītojamā intereses. Pilnvarotajai personai nepieciešams personu apliecinošs dokuments. Ja bērnu uz komisijas sēdi pavada aizbildnis, tad nepieciešams bāriņtiesas lēmums par aizbildņa iecelšanu. Ja bērnu uz Komisijas sēdi pavada audžuģimene, tad nepieciešams attiecīgās bāriņtiesas pilnvarojums.
    3. ģimenes ārsta atzinums par Izglītojamā vispārējo veselības stāvokli, tajā skaitā, norādot ziņas par Izglītojamā redzi un dzirdi, kurš izdots ne agrāk kā vienu mēnesi pirms Komisijas sēdes;
    4. ārsta speciālista (atbilstoši Izglītojamā traucējuma veidam) atzinums par veselības stāvokli, kurš izdots ne agrāk kā trīs mēnešus pirms Komisijas sēdes;
    5. izglītības iestādes informācija par Izglītojamo (Pielikums Nr. 2), kas sagatavota ne agrāk kā vienu mēnesi pirms Komisijas sēdes;
    6. Izglītojamā sekmju izraksts vai liecība, darba burtnīcas un pārbaudes darbi matemātikā un dzimtajā valodā;
    7. izglītības iestādes logopēda, speciālā pedagoga atzinumi par Izglītojamo, kuri sagatavoti ne agrāk kā vienu mēnesi pirms Komisijas sēdes;
    8. izglītības iestādes psihologa vai klīniskā psihologa atzinums ar pilnu intelektuālo spēju attīstības līmeņa izvērtējumu par Izglītojamo, kurš izdots ne agrāk kā gadu pirms komisijas sēdes;
    9. bērnu psihiatra vai psihiatra atzinums par Izglītojamo, kurš izdots ne agrāk kā trīs mēnešus pirms komisijas sēdes (pirmsskolas izglītībā) vai ne agrāk kā sešus mēnešus pirms Komisijas sēdes (pamatizglītības pakāpē);
    10. citi speciālistu atzinumi (ja tādi ir), kas raksturo Izglītojamā veselības stāvokli, spēju un attīstības līmeni un kas izdoti ne agrāk kā trīs mēnešus pirms Komisijas sēdes.
23. Atbilstoši Izglītojamā traucējumu veidam nepieciešami papildu dokumenti:
    1. Izglītojamajiem ar valodas traucējumiem – logopēda vai audiologopēda atzinums, kas izdots ne agrāk kā trīs mēnešus pirms Komisijas sēdes. Psihologa atzinums, kas izdots ne agrāk kā gadu pirms Komisijas sēdes. Nepieciešamības gadījumā atkarībā no traucējuma veida – otorinolaringologa un audiologa vai bērnu neirologa vai bērnu psihiatra/ psihiatra, vai bērnu ķirurga/ ķirurga atzinums, kas izdots ne agrāk kā trīs mēnešus pirms Komisijas sēdes;
    2. Izglītojamajiem ar jauktiem attīstības traucējumiem (pirmsskolas izglītībā) un mācīšanās traucējumiem (pamatizglītības pakāpē) – izglītības vai klīniskā psihologa atzinums ar kopējo pilnu intelektuālo spēju attīstības līmeņa izvērtējumu, kas izdots ne agrāk kā gadu pirms Komisijas sēdes un  bērnu psihiatra vai psihiatra atzinums, kurš izdots ne agrāk kā trīs mēnešus pirms komisijas sēdes (pirmsskolas izglītībā) vai ne agrāk kā sešus mēnešus pirms komisijas sēdes (pamatizglītības pakāpē);
    3. Izglītojamajiem ar garīgās veselības traucējumiem – bērnu psihiatra/ psihiatra, vai bērnu neirologa/ neirologa atzinums, kas izdots ne agrāk kā trīs mēnešus pirms Komisijas sēdes. Izglītības vai klīniskā psihologa atzinums ar kopējo pilnu intelektuālo spēju attīstības līmeņa izvērtējumu, kas izdots ne agrāk kā gadu pirms Komisijas sēdes;
    4. Izglītojamajiem ar smagiem garīgās attīstības traucējumiem vai vairākiem smagiem attīstības traucējumiem – izglītības vai klīniskā psihologa atzinums ar kopējo pilnu intelektuālo spēju attīstības līmeņa izvērtējumu, kas izdots ne agrāk kā gadu pirms Komisijas sēdes. Bērnu psihiatra/ psihiatra atzinums, kas izdots ne agrāk kā sešus mēnešus pirms Komisijas sēdes. Nepieciešamības gadījumā (atkarībā no traucējuma veida un smaguma pakāpes) citu ārstu atzinumi.
    5. visiem Izglītojamajiem vēlams Komisijā iesniegt arī citus dokumentus par veselības stāvokli (slimnīcu/sanatoriju izrakstus, invaliditātes ekspertīzes lēmumus, atzinumus vai ieteikumus, ārstu speciālistu atzinumus u.c.), lai izvēlētos bērnam piemērotāko izglītības programmu.
24. **Komisijas sēdes reģistrēšana un darbība**
25. Izglītojamā pieteikšana izpētei Komisijas sēdē notiek klātienē vai elektroniski, norādot Izglītojamā vārdu un uzvārdu, vecumu, izglītības iestādi un klasi, dzimto valodu, pieteikšanās iemeslu (īsu problēmas formulējumu), pieteicēju un tālruņa numuru, dzīvesvietu.
26. Uz Komisijas sēdi ierodas Izglītojamais (izņemot gadījumus, kad ārsts ir noteicis pārvietošanas ierobežojumus, ja jālemj par ilgstoši slimojošo bērnu mācību organizēšanu mājās), viens no Izglītojamā likumiskajiem pārstāvjiem vai to pilnvarotie pārstāvji.
27. Ja Komisijai netiek uzrādīts Izglītojamā likumiskā pārstāvja iesniegums, Izglītojamā dzimšanas apliecība vai personu apliecinošs dokuments un pilnvarotās personas apliecinošs dokuments, Izglītojamā izpēte tiek atlikta.
28. Komisijas vadītājs veic datu reģistrāciju Sistēmā, pārbauda iesniegto dokumentu esamību un to derīgumu, kā arī informē Izglītojamā likumisko pārstāvi par sēdes darba kārtību.
29. Komisija lēmuma pieņemšanas procesā uzklausa Izglītojamā likumiskā pārstāvja viedokli par izglītojamā agrīno attīstību, veselību, mācību sasniegumiem, uzvedību, par viņa vēlmēm un gaidām sakarā ar Izglītojamā izglītības iegūšanu. Atbild uz Izglītojamā likumiskā pārstāvja interesējošiem jautājumiem, kā arī iesaista likumisko pārstāvi lēmuma pieņemšanā par Izglītojamā turpmākajām izglītības iespējām. Komisija likumiskajam pārstāvim sniedz skaidrojumu par Komisijas speciālistu veiktās izpētes rezultātiem un ieteikumus turpmākajam izglītības procesam un Izglītojamo speciālo vajadzību nodrošināšanai.
30. Likumiskā pārstāvja Komisijai iesniegtos dokumentu oriģinālus, tai skaitā psihologu atzinumu oriģinālus ar Izglītojamā intelektuālās izpētes rezultātiem, pēc Komisijas sēdes atdod Izglītojamā likumiskajam pārstāvim.
31. Sistēmā (protokolā) norāda Komisijas sastāvu, atzinumu skaitu, sēdes norises laikus. Izdrukāto protokola pielikumu pēc Komisijas sēdes paraksta visi Komisijas locekļi.
32. Komisija saglabā arhīvā Vecāku iesniegumus, protokolu un protokola pielikumu.
33. Komisijas logopēds izvērtē iesniegto logopēda atzinumu, veic Izglītojamā valodas attīstības, fonemātiskās uztveres, lasīšanas, rakstīšanas pamatiemaņu izpēti un izvērtējumu ievada sistēmā Izglītojamā pārbaudes kartē.
34. Komisijas speciālais pedagogs/speciālās izglītības skolotājs izvērtē Izglītojamā individuālo izglītības programmas apguves plānu vai mācību sasniegumu izvērtējumu un raksturojumu, veic Izglītojamā lasīšanas, rakstīšanas, aritmētikas/matemātikas prasmju izpēti un izvērtējumu sistēmā ievada Izglītojamā pārbaudes kartē.
35. Komisijas psihologs izvērtē informāciju psihologa sagatavotajā atzinumā un, ja nepieciešams, veic Izglītojamā spēju, attīstības līmeņa izpēti un izvērtējumu ievada sistēmā Izglītojamā pārbaudes kartē.
36. Komisijas locekļi/speciālisti un eksperti, atbilstoši savai kompetencei, piedalās Komisijas atzinuma sagatavošanā.
37. Lai Izglītojamā spēju izvērtēšana būtu vispusīga un profesionāla, Komisija iepazīstas un atbilstoši kompetencei izskata visus iesniegtos dokumentus un katra Komisijas locekļa izvērtējuma rezultātus ievada sistēmā.
38. Komisijas vadītājs ir atbildīgs par atzinuma atbilstību Izglītojamā spēju, attīstības līmeņa un veselības stāvokļa izvērtējumam.
39. Komisija iesniegtos dokumentus izvērtē kopsakarībā un pieņem lēmumu**,** akcentējot bērna spējas. Ja Komisijas locekļiem radušās nenovēršamas domstarpības, gadījums ir sarežģīts vai par lēmuma pamatotību un objektivitāti rodas šaubas, Komisija var atkārtoti veikt izpēti, norādot papildu nepieciešamās izpētes darbības.
40. Izpētes rezultātā tiek precizētas Izglītojamā intelektuālās spējas. Ja nav iespējams bērna spējas precizēt Komisijas sēdes laikā, iesaka pasākumus intelektuālo spēju vai emocionālā stāvokļa precizēšanai – izmeklēšana stacionārā vai ārstu papildu atzinumu iesniegšana, pilna intelektuālo spēju izvērtējuma veikšanai vai arī iesaka izglītības programmu uz laiku, kas nav ilgāks par gadu, atbilstoši speciālās vai vispārējās izglītības programmai, nosakot atkārtotu izpēti Komisijā.
41. Komisija izglītojamam drīkst sniegt atzinumu par iespēju izglītību turpināt atbilstoši speciālās pamatizglītības programmai izglītojamajiem ar garīgās attīstības traucējumiem tikai pēc tam, kad psihologs ir veicis Izglītojamā intelektuālo spēju pilnu diagnostiku, kā arī Izglītojamais ir saņēmis bērnu psihiatra/psihiatra konsultāciju.
42. Ja Izglītojamam ir vairākas speciālās vajadzības, piemēram, redzes traucējumi un mācīšanās traucējumi, tad Komisija atzinumā norāda papildu nepieciešamo palīdzību un atbalsta pasākumus mācību procesā.
43. Komisija nepieciešamības gadījumā iesaka izmantot psihologa vai ārsta – speciālista palīdzību, atbalsta pasākumu izmantošanu mācību procesa organizēšanā vai uzvedības korekcijas iespējas vidē, kurā izglītojamais dzīvo un mācās.
44. **Komisijas atzinuma noformēšana un izsniegšana**
45. Komisija, pamatojoties uz iesniegtajiem dokumentiem un Izglītojamā spēju izvērtējuma rezultātiem, sagatavo atzinumu Sistēmā par ieteikumu Izglītojamajam turpināt izglītību atbilstoši kādai no izglītības programmām un izsniedz to Izglītojamā likumiskajam pārstāvim, kurš pārstāvēja Izglītojamā intereses Komisijas sēdē.
46. Komisija informē Izglītojamā likumisko pārstāvi par izglītības iestādēm, kurās licencēta ieteiktā izglītības programma, bet lēmumu par atbilstošu izglītības iestādi pieņem Izglītojamā likumiskais pārstāvis.
47. Atzinumu paraksta Komisijas vadītājs.
48. Komisija pilnvarotajam pārstāvim izsniedz atzinumu, un pilnvarotais pārstāvis parakstās par dokumenta saņemšanu (Pielikums Nr. 1).
49. Ja Izglītojamā likumiskais pārstāvis nepiekrīt Komisijas sastāvam vai sniegtajam atzinumam, Izglītojamā spējas un veselības stāvokli atkārtoti var izvērtēt Valsts komisijā.
50. **Noslēguma jautājumi**
51. **Nolikums stājas spēkā 2024. gada 1. decembrī.**
52. Ar Nolikuma spēkā stāšanos atzīt par spēku zaudējušu ar Limbažu novada domes 25.11.2021. sēdes lēmumu Nr. 573 (protokols Nr.10, 66.§) apstiprināto Limbažu novada pašvaldības pedagoģiski medicīniskās komisijas nolikumu.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**Pielikums Nr.1**

Limbažu novada pašvaldības Pedagoģiski medicīniskās komisijas

28.11.2024. nolikumam

|  |  |
| --- | --- |
| Iesniedzēja vārds un uzvārds |  |
| Personas kods |  |
| Deklarētā dzīvesvietas adrese |  |
| Faktiskā dzīvesvietas adrese |  |
| Tālrunis, elektroniskā pasta adrese |  |

**IESNIEGUMS**

Limbažu novada pašvaldības pedagoģiski medicīniskās komisijai

Lūdzu izvērtēt mana dēla/meitas intelektuālās spējas un mācīšanās grūtību iemeslus pedagoģiski medicīniskajā komisijā. Apliecinu, ka likumiskais pārstāvis piekrīt izglītojamā intelektuālo spēju un mācīšanās grūtību iemeslu izvērtēšanai komisijā.

**Izglītojamā dati:**

|  |  |
| --- | --- |
| Vārds un uzvārds |  |
| Personas kods |  |
| Deklarētā dzīvesvietas adrese |  |
| Faktiskā dzīvesvietas adrese |  |
| Izglītības iestāde |  |

**Komisijai iesniegto dokumentu saraksts:**

|  |  |  |  |
| --- | --- | --- | --- |
| **Speciālists** | **Speciālista vārds, uzvārds** | **Dokumenta datums** | **Dokumenta lapu skaits** |
| Ģimenes ārsts |  |  |  |
| Psihologs |  |  |  |
| Psihiatrs |  |  |  |
| Logopēds |  |  |  |
| Izglītības iestādes informācija |  |  |  |
| Oftalmologs |  |  |  |
| Otolaringologs |  |  |  |
| Citi speciālisti |  |  |  |
| Citi speciālisti |  |  |  |
| Citi speciālisti |  |  |  |

20\_\_\_.gada \_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_

(iesniedzēja paraksts)

**Atzinumu saņēmu:**

20\_\_\_.gada \_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_

(iesniedzēja paraksts)

Iesniegumā iesniegtos personas datus Limbažu novada pašvaldība izmantos, lai identificētu iesnieguma iesniedzēju un izskatītu iesniegumu saskaņā ar Iesniegumu likuma 3. panta otro daļu, MK 16.10.2012. noteikumiem Nr.709 "Noteikumi par pedagoģiski medicīniskajām komisijām" 3. un 6.1. punktu, un nodrošinātu komunikāciju ar iesnieguma iesniedzēju.

Pašvaldībai ir tiesības sniegtās informācijas patiesumu pārbaudīt tās pieejamajās valsts informācijas sistēmās.

Informāciju par personas datu apstrādi var iegūt Pašvaldības mājaslapā limbazunovads.lv sadaļā personas datu aizsardzība.

**Pielikums Nr.2**

Limbažu novada pašvaldības Pedagoģiski medicīniskās komisijas

28.11.2024. nolikumam

Izglītības iestādes informācija par izglītojamo, kurš pieteikts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pedagoģiski medicīniskajai komisijai

**Datums \_\_\_\_\_\_\_\_\_\_\_\_\_\_\_**

**Izglītojamā vārds un uzvārds** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Personas kods** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Izglītības iestāde** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Klase vai grupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Izglītības programma** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Izglītojamā stiprās puses, intereses**

2. **Grūtības mācību procesā**

Lasītprasme

Rakstītprasme

Matemātikas prasmes

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. **Uzvedība**

Skolā

Ārpus skolas

4. **Izglītības iestādes sniegtā palīdzība (individuālais izglītības programmas apguves plāns, atbalsta pasākumi, sadarbība ar likumiskajiem pārstāvjiem, u.c.)**

5. **Priekšlikumi komisijas atzinumam**

Klases (grupas) audzinātājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un tā atšifrējums)

Izglītības iestādes vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts un tā atšifrējums)

Z.v.